**Sonia Delaunay** (russisk: Соня Делоне-Терк; opprinnelig Сара Ильинична (Элиевна) Штерн, *Sara Ilinitsjna Sjtern*; født 14. november 1885 i kanskje i Odessa eller kanskje i Gradizjsk i Tsarrussland,[] død 5. desember 1979 i Paris) var avant-garde-maler og designer.

Navn
----

Hennes navn etter fødselen var Sara Ilinitsjna Sjtern. Navnet hun først ble kjent under, Sonia Terk, fikk hun da hun ble adoptert av sin onkel. I litteraturen er hun kjent som både Sonia Delaunay (ektefellens etternavn) og Sonia Delaunay-Terk.

Liv og vierke
-------------

### Bakgrunn i Russland

Det hersker en usikkerhet om hvor Sara Sjtern ble født.[] I det hele tatt er det usikkerhet om hennes første levetid. Hennes far var formann på en sømfabrikk. I en tidlig alder flyttet hun til St. Petersburg, hvor hun kom i pleie hos sin morbror, Henri Terk. Henri, en fremgangsrik og velhavende jødisk advokat, og hans hustru Anna, ville adoptere henne, men moren ville ikke tillate det. Men til sist, i 1890, ble hun adoptert av Terk-paret. Hun tok navnet Sonia Terk og fikk en privilegert oppvekst hos Terk-paret, som tilbrakte sine sommerferier i Finland og reiste mye i Europa, hvor de tok Sonia med på mange kunstgallerier og museer.[]

### Til Vesten, karriere

Da hun ble 16 kom hun på en meget velansett skole i St. Peterburg, hvor hennes tegnetalent ble lagt merke til av en lærer.[] Da hun ble 18, ble hun på lærerens anbefaling sendt på en kunstskole i Tyskland, hvor hun kom på Kunstakademiet i Karlsruhe. Hun studerte i Tyskland til 1905, da hun bestemte seg for å flytte til Paris.

I Paris giftet hun seg i 1908 med kunsthandleren Wilhelm Uhde. Ekteskapet varte bare kort tid. Hun giftet seg så med Robert Delaunay i 1910. De hadde kunstnerisk meget til felles, som at de begge hadde Vincent van Gogh og Paul Gauguin som kunstneriske forbilder.[] Sammen grunnla de en retning de kalte «orfisme» som var preget av sterke farger og geometriske former.

*Salon des indépendants* hadde i 1914 en seksjon kalt *Prismes Electrique*, hvor hun deltok sammen med Alexander Archipenko, Kasimir Malevitsj, Vadim Meller, Aleksandra Ekster og andre. 

Samme år flyttet hun til Madrid og videre til Portugal 1915–1916.

Paret møtte flere portugisiske kunstnere som de var blitt kjent med i Paris. Sonia malte mange bilder fra portugisiske markeder under oppholdet, foruten akvareller og keramikkfliser.

I 1920 kom hun tilbake til Paris og åpnet et moteatelier sammen med Jacques Heim i 1924. 

1925 var hun deltaker på utstillingen: *Exposition Internationale des Arts Decoratifs et Industriels Modernes* i Paris sammen med Nathan Altman, A. Ekster, V.Meller, A.Petritsky og David Shterenberg. Hun arbeidet med maleri, tekstiler og teaterkulisser (scenografi). 

I 1964 ble hun den første levende kvinnelige kunstner som fikk en retrospektiv utstilling i Louvre.[] Hun var medlem av den franske Æreslegionen fra 1975.[]

Maleriet *Coccinelle* ble brukt på et frimerke som ble gitt ut i både Storbritannia og Frankrike i 2004 for å feire hundre år med *Entente cordiale*.

Referanser
----------

1. 1 2   Kunstindeks Danmark, «Sonia Delaunay-Terk», Kunstindeks Danmark kunstner ID 2162[Hentet fra Wikidata]
2. 1 2   Delaunay-Terk, Sonia, «Sonia Delaunay-Terk»[Hentet fra Wikidata]
3. 1 2   CLARA, «Sonia Delaunay», CLARA-ID 2096[Hentet fra Wikidata]
4. 1 2   RKDartists, «Sonia Delaunay», RKD kunstner-ID 21633[Hentet fra Wikidata]
5. ↑   Archives de Paris, archives.paris.fr[Hentet fra Wikidata]
6. ↑   Institut français d'Ukraine, institutfrancais-ukraine.com[Hentet fra Wikidata]
7. ↑   data.bnf.fr[Hentet fra Wikidata]
8. ↑   Kunstarkivet, abART person-ID 26421[Hentet fra Wikidata]
9. ↑   RKDartists, RKD kunstner-ID 21633[Hentet fra Wikidata]
10. ↑  Baron and Damase point out that much about Sonia Delaunay's early life is ambiguous or unknown: "(...) there were parts of her past that she did not easily discuss. (...) the first twenty years of her life (...) can hardly be called a detailed account.
11. ↑  Interview in BOMB Magazine
12. ↑  Jacques Damase: p. 171
13. ↑  (Letters show that although Sonia spent some time in Paris in 1905, she was still studying in Karlsruhe in 1906 and living in St.

Eksterne lenker
---------------

* (en) Sonia Delaunay – kategori av bilder, video eller lyd på Commons Rediger på Wikidata
* (en) Sonia Delaunay på Internet Movie Database Rediger på Wikidata
* (en) Sonia Delaunay på Discogs Rediger på Wikidata
* (de) Available Works & Biography Galerie Ludorff, Duesseldorf, Germany

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** BNE **·** CiNii **·** KulturNav
 |